অৰুণাচলী গাঞ্জাৰ ৰাজধানীত পৰিণত হৈছে লখিমপুৰ জিলাৰ বৃহত্তৰ নাৰায়ণপুৰ অঞ্চল! শেহতীয়াকৈ প্ৰায়ে গাঞ্জা উদ্ধাৰ হ'বলৈ লোৱা নাৰায়ণপুৰৰ টিপলিঙত শনিবাৰেও এখন ট্ৰাকৰ পৰা আৰক্ষীয়ে জব্দ কৰে ৭০ বস্তা গাঞ্জা।
টিপলিঙত ১৫ নং ৰাষ্ট্ৰীয় ঘাইপথৰ ওপৰত থকা ফ্লাই অ'ভাৰত তালাচী চলাই AS 01 G 7111 নং ট্ৰাকখনৰ পৰা এই বৃহৎসংখ্যক গাঞ্জা জব্দ কৰিবলৈ সক্ষম হৈছে আৰক্ষী।
অৰুণাচল প্ৰদেশৰ পৰা আহি থকা ট্ৰাকখনত থকা তিচি তাংগ', মঞ্জু দে', বাবু, আব্দুল ৰচিদ, গুৰুচৰণ মণ্ডল, আব্বাচ আলী আৰু হামিদ আলী নামৰ ৭জন লোকক আৰক্ষীয়ে গ্ৰেপ্তাৰ কৰিছে।
গাঞ্জাখিনিৰ মূল্য ২০ লাখ টকা হ'ব বুলি আৰক্ষী সূত্ৰত প্ৰকাশ।
উল্লেখযোগ্য যে মাত্ৰ ৫ দিন পূৰ্বেও যোৱা ২৯ আগষ্টত নাৰায়ণপুৰৰ ভোগপুৰ-দোৰপাং পথত আৰক্ষীয়ে এখন ব্যৱসায়িক বাহনৰ পৰা বৃহৎসংখ্যক গাঞ্জা জব্দ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
